gl ur gl gl en gl en gl gl gl gl gl gl ca gl gl gl gl gl gl gl gl gl gl gl gl gl gl gl gl gl gl gl gl gl ur gl gl gl gl pl gl gl gl gl gl gl en nl gl en gl gl gl gl en gl en gl en gl gl gl gl gl gl en es es en gl en gl gl gl gl gl gl es en gl en gl gl gl gl gl gl en gl gl gl gl gl gl gl es ca gl en sv fr de de fr fr fr sv en es fr gl en pt
Que é o segundo dividendo dixital?
Como vai afectar a Galicia?
Que teño que facer como cidadán?
“Usamos cookies propias e de terceiros para fines estatísticos, análise de uso e medición da nosa páxina web. En ningún caso se utilizarán as cookies para recoller información de carácter persoal.”
Se continúa navegando consideramos que acepta o seu uso
Joomla module for Social media integration , Joomla Social Comments and Sharing - share and comment on Joomla site to social media: Facebook, Twitter, LinkedI,Vkontakte, Odnoklassniki
A TDT e o 5G unen forzas para avanzar no futuro da televisión.
25/01/2022 – As empresas do sector das telecomunicacións xa están a traballar en posibles evolucións da TDT. O proxecto DVB, consorcio que promove os estándares de emisión da Televisión Dixital, e o 5G Media Action Group, chegaron a un acordo para traballar xuntos na emisión da televisión dixital a través do 5G.
Este acordo inclúe a creación dun grupo de traballo conxunto para abordar unha posible solución. O traballo de ambas organizacións basearase na actualización dos requisitos do estándar DVB-I, cuxo fin e permitir ver a TDT a través de internet desde o televisor, e a ampliación do estandar DVB-DASH,  para o seu uso co sinal 5G.
O 26 de xaneiro terá lugar a primeira reunión oficial do grupo de traballo, na que presentarán os requisitos técnicos que ambas partes consideran necesarios para aliñar ambos proxectos. O obxectivo é avanzar nas actividades relacionadas coa combinación dos sistemas 5G e as solucións DVB, algo que levará algún tempo, polo que aínda non hai ningunha data definida para o lanzamento dun novo estandar.
O Real Decreto 391/2019, de 21 de xuño, polo que se aproba o Plan Técnico Nacional da Televisión Dixital Terrestre (TDT),  establece que a banda de 470-694 MHz será utilizada para a prestación do servizo de televisión dixital terrestre, alo menos ata o ano 2030, polo que polo de agora non se vai a realizar unha nova reorganización do espectro radioeléctrico que facilite a distribución da TDT a través do 5G.
O Remate das emisións da TDT en SD será a finais deste ano.
12/01/2022 – O Real Decreto 391/2019, polo que se aproba o Plan Técnico Nacional da Televisión Dixital Terrestre (TDT), aprobado polo Real Decreto 391/2019, de 21 de xuño, dispuxo unha limitación temporal á emisión das canles de televisión en definición estandar. Segundo este, a data límite para a emisión con esta resolución é o 1 de xaneiro de 2023.
Durante os últimos anos, as cadeas de televisión foron evolucionando as súas emisións cara a alta definición (HD). Actualmente, todas as cadeas xeneralistas emiten nesta resolución, simultaneamente coa definición estandar, pero aínda quedan algunhas cadeas que deberán realizar o cambio nos próximos meses.
As emisións en HD implican unha mellora na calidade da imaxe, recibíndose con maior nitidez e realismo. A resolución HD aumenta a calidade da imaxe entre catro e cinco veces respecto á da resolución estándar.
Para seguir vendo tódalas cadeas de televisión o vindeiro ano, deberá comprobar que o seu receptor de televisión está preparado para a recepción da TDT en alta definición, en concreto deberá contar coa cualificación HD. Se o seu televisor ten menos de dez anos, e dicir é posterior ao 2011,  xa debería contar con ditas especificacións e poderá seguir vendo a TDT en HD. Se o seu televisor é mais antigo, deberá verificar se nas especificacións conta cun codificador de vídeo H.264/MPEG-4 AVC, especificacións establecidas segundo o Real Decreto 691/2010, do 20 de maio, polo que se regulamenta a Televisión Dixital Terrestre de Alta Definición.
No caso de non dispor dun televisor HD, non sempre será preciso cambialo, xa que existen dispositivos no mercado para facer compatibles os televisores mais antigos coas emisións da TDT en formato HD, aínda que perdendo as vantaxes da resolución de  alta definición.
Para mais información pode consultar as páxinas web da TDT Galicia ou televisiondigital.es:
Posibles interferencias do sinal de telefonía 5G na TDT
01/11/2021 – O pasado mes de outubro, publicouse a resolución para o outorgamento das frecuencias do espectro radioeléctrico, para o despregamento, por parte dos operadores de comunicacións móbiles, de redes e servizos de telefonía móbil con tecnoloxía 5G en España, na banda de 700 MHz. Isto foi posible grazas á liberación durante os anos 2019 e 2020, das canles que estaba a utilizar o servizo de Televisión Dixital Terrestre (TDT) nesta banda. Este proceso rematou o 31 de outubro de 2020.
Durante o verán do 2021, o Ministerio de Asuntos Económicos e Transformación Dixital, xunto cos operadores de telefonía móbil e os fabricantes de equipos, realizaron probas, para comprobar os problemas de compatibilidade entre a tecnoloxía móbil 5G e a TDT, así como as solucións para evitar posibles interferencias na recepción da TDT.
Estas probas piloto deron como resultado que os problemas que o sinal 5G pode causar na recepción da TDT son similares aos que xa se produciron coa emisión de telefonía móbil 4G, iso si, noutra banda de frecuencias, e a principal solución proposta foi a instalación de filtros á saída da antena de recepción, nas vivendas afectadas.
Unha vez adxudicadas as frecuencias liberadas, o Ministerio saca a información pública o  borrador da Orde pola que se establecerán as actuacións que deberán realizar os operadores do 5G, para garantir a cobertura existente da TDT. A solución principal proposta en dito borrador é tamén a instalación de filtros á saída de antena, nas vivendas afectadas.
O prazo para presentar aportacións a este borrador, remata o 22 de novembro de 2021.
Publicación do procedemento e documentación para a solicitude de axudas a comunidades de propietarios polos gastos derivados da liberación do segundo Dividendo Dixital
20/09/2021 – O 18 de setembro de 2021, publicouse no BOE o extracto da resolución, de 13 de setembro, da dirección xeral da entidade pública empresarial Red.es, pola que se convocan subvencións en réxime de concesión directa destinadas a compensar os custes derivados da recepción ou acceso aos servizos de comunicación audiovisual  televisiva nas edificacións afectadas pola liberación da banda de frecuencias 694-790 MHz (Segundo Dividendo Dixital). Esta convocatoria foi publicada na Base de Datos Nacional de Subvencións, código 583399.
Na convocatoria ademais das condicións establecidas no Real Decreto 587/2021 e Real Decreto  392/2019, publícase o procedemento e a documentación precisa para a solicitude das axudas.
Tal e como se indica, as comunidades de propietarios afectadas poderán solicitar ditas axudas online a través do servizo de Red.es, accesible en https://sede.red.gob.es, desde o día seguinte da publicación do extracto da convocatoria no BOE,  cumprimentando o formulario electrónico habilitado e aportando a documentación exixible. Na convocatoria lémbrase que, para poder obter a axuda, as actuacións subvencionables deben ter rematado antes do 31 de decembro do 2020 e ter sido realizadas por empresas instaladoras, tipos “A” ou “F”,  rexistradas no Rexistro de Instaladores de Telecomunicacións do Ministerio de asuntos Económicos e Transformación Dixital.
O prazo de presentación de solicitudes remata o 31 de outubro de 2021.
Os cidadáns poderán consultar as súas dúbidas na páxina web http://www.televisiondigital.es/ e nos teléfonos 901 201 004 y 910 889 879.
Ampliación do prazo de solicitude de axudas a comunidades de propietarios polos gastos derivados da liberación do segundo Dividendo Dixital
03/09/2021 – O Ministerio de Asuntos económicos e Transformación Dixital publicou no BOE o Real Decreto 587/2021, mediante o que se amplía o prazo de solicitude das axudas para compensar o custes derivados das actuacións precisas nas edificacións afectadas pola liberación do segundo Dividendo Dixital.
As comunidades de veciños con instalación de antena colectiva afectadas poderán solicitar ditas axudas realizarase online ata o 31 de outubro de 2021. . Mantéñense o resto de condicións  establecidas no Real Decreto 392/2019, do 21 de xuño, no que se  regula a concesión directa destas subvencións e a modificacións realizada motivada polo aprazamento na data de liberación do segundo Dividendo Dixital a causa da crise sanitaria ocasionada polo COVID-19. Deste xeito, as actuacións subvencionables deben ter rematado antes do 31 de decembro do 2020. Mantense a contía da subvención, que oscila entre 104,3€ e 677,95€, en función dos cambios precisos para a adaptación. Soamente poderán solicitar axudas para as actuacións realizadas por empresas instaladoras rexistradas no Rexistro de Instaladores de Telecomunicacións do Ministerio de asuntos Económicos e Transformación Dixital.
Os cidadáns poderán consultar as súas dúbidas na páxina web http://www.televisiondigital.es/ e nos teléfonos 901 201 004 y 910 889 879.
Clan SD deixa de emitir na frecuencia do múltiple RGE1
Comezo das emisións dunha canle de TDT en ultra alta definición (4K) na cidade da Coruña
RTVE presenta a súa primeira proba piloto de emisión en 8K por TDT
Galicia finaliza o proceso de liberación do segundo dividendo dixital
Página 2 de 12
Copyright © 2012. All Rights Reserved.
Designed by Oficina Tecnica da TDT de Galicia.